R180 miljoen om 260 000 te besny | Maroela Media
R180 miljoen om 260 000 te besny
Die departement van gesondheid in Mpumalanga het 'n multimiljoenrand kontrak vir besnydenis opgeskort na afloop van 'n ondersoek deur Corruption Watch.
Volgens die departement het hulle sowat twee maande terug 'n wenk ontvang dat daar ongerymdhede was in die toeken van 'n tender aan Mkhago Health Care Services, 'n privaatmaatskappy in Mpumalanga. "Corruption Watch het die saak ondersoek en bevind dat die departement 'n eenjaarkontrak aan die maatskappy toegestaan het om 260 000 seuns en mans in die provinsie te besny teen 'n koste van R700 per besnydenis," het die departement in 'n verklaring gesê. "Indien al 260 000 besnydenisse sou plaasvind sou die kontrak meer as R180 miljoen werd gewees het. Volgens wet moet alle kontrakte van meer as R500 000 deur 'n openbare en mededingende tenderproses toegeken word." Corruption Watch het bevind dat die maatskappy 'n sakevoorstel ingedien het en dat daar nie 'n tenderproses vir die kontrak plaasgevind het, soos deur die wet vereis, nie. Ronnie Masilela, woordvoerder van die departement, het bevestig dat die kontrak opgeskort is hangende 'n ondersoek. David Lewis, direkteur van Corruption Watch, sê die opskorting van die kontrak is 'n oorwinning vir die anonieme fluitjieblaser wat die saak aangemeld het.
Guptagate: 'Zuma sou afvaardiging ontmoet'
Man sit lank vir verkragtings
Waarom moet staats-(belastingbetalers)-gelde aangewend word vir hierdie besnydenis wat hoofsaaklik 'n stam- kultuuraangeleentheid is. As ek as indiwidu dit wil laat doen by die geboorte van my seun, betaal ek self daarvoor. As dit verband hou met die bekamping van MIV-Vigs, raak die prys baie hoog want daar word alreeds miljoene spandeer aan anti-retrovirale middels – in hierdie geval moet MIV-Vigs dan maar sy natuurlike gang gaan en lewens neem. Die sterkes en diegene moet goeie beginsels sal oorleef. Na alles is MIV-Vigs hoofsaaklik die gevolg van buite-egtelike seksverkeer en verder ook 'n immorele saak wat indruis teen die gewete… Lees meer »
Dis darem vrek baie geld om vir kosmetiese operasies te betaal!
Plaas hulle eerder die onnodige uitgawes besny…
Dit word nou n geldmakery.
Een van die dae betaal die belastingbetaler vir die "Besnedenes" se B & B , Wasgoed, Klasgeld en Bok of Skaap wat geslag moet word.